Дадена система има 3 вида служители. Общите характеристики за всеки служител:

* Име
* Презиме
* Фамилия
* Дата на раждане
* Пол
* ЕГН
* E-mail
* Дата на постъпване в компанията
* Адрес (адреса съдържа в себе си наименование на държава, град и поле за описание на самия адрес)
* Заплащане на час
* Работни дни за месец
* Работни часове за ден

Също така нека всеки служител да има методи за извеждане на информация (print):

* за извеждане на пълната информация за служител
* за извеждане на пълната информация за адрес

Служителите се разделят на:

* Мениджър, който освен общите характеристики има и списък (колекция) от служители за които отговаря както и специален ПИН код (4 цифрен);
* Служител от техническата поддръжка, който освен общите характеристики има поле, оказващо кой е неговия мениджър и списък (колекция) от курсове, които е завършил. Всеки курс включва: наименование, начална дата, крайна дата и оценка (в процент);
* Администратор, който освен общите характеристики може да създава потребители и може да създава мениджъри;

Всеки служител има метод за извеждане на неговата заплата. Заплатата се смята: броя на работни дни за месец умножено по броя на работните часове за ден умножено по заплащането за час.

Администраторите работят по 12 часа на ден и имат по 10 работни дни.

Служителите по 8 часа на ден и имат 20 работни дни на месец.

Мениджърите работят по 5 часа, но 30 дни на месец.

Важно:

Заплата на мениджъра се увеличава с даден процент. Процента се определя от броя служители за които отговаря, като за всеки служител, мениджъра получава по 1%. (Пример: ако отговаря за 50 човека, към заплатата му се добавят 50% от нея; ако отговаря за 100 човека реално получава двойна заплата).

Заплата на служителя от техническа поддържа се увеличава с 10% за всяка пълна година прослужено време.

Мениджърите и служителите от техническа поддръжка трябва да имат възможност за въвеждане на различни организационни събития. Администраторите и мениджърите трябва да имат методи за изтриване на организационни събития.

Организационното събитие има: наименование, начална и крайна дата.

Нека всички организационни събития да се пазят в една колекция.

Създайте собствено изключение, което да се „хвърля“ когато се опитаме да изведем заплатата на служител, за когото нямам въведено „заплащане на час“.

Добавете метод на мениджъра, който да извежда средната заплата на всички негови служители.